**Киелі кітап өмірді өзгерте ала ма?**

***“Құдай ата-бабаларымызға Таурат заңын Мұса пайғамбар арқылы берді, ал рақым мен шындық бізге Иса Мәсіх арқылы жетті.”***

***Жохан 1:17***

Уильям Маккей университетке барар алдында, анасы оған Киелі кітап сыйлады. Киелі кітаптың бірінші бетіне ол: «Сенің анаңнан» деп, күнін жазды. Бірақ Уильям бұл кітапқа аса мән бермеді. Оның анасы сияқты сенімі болмады. Өйткені, ол жас болды, және өмір Киелі кітапты оқығаннан да қызықтырақ деп ойлады.

Өмірінің көп бөлігін университет жастарымен жұмыс істеуге арнаған Генриетта Мирс: “Біреу өз сенімін университетке барған кезде ғана жоғалтып алу мүмкін емес. Демек, оның университетке өзімен бірге алып келетін сенімі болған да емес” деп есептеді. Мүмкін дәл осы нәрсе Уильям Маккейдің өмірінде орын алған шығар, ол мәсіхшілер үйінде өссе де, көп ұзамай өзін атеист деп санай бастап, өмірінде Құдайға деген орын болмады.

Маккей Канададағы атеистік қоғамның бірінші президенті болды. Кейінірек ол көп қателік жасағанын мойындап, сол кездерге өкінішпен қарады. Ақырында Маккей дәрігер болды.

Бір күні Маккей жансақтау бөлмесінде жұмыс істеп жатқан кезде бір жас жігіт келді. Ол құлап қалғаннан қатты жарақаттанып, есін енді енді жиып жатқан еді. Жас жігіт одан: “Мен аман қаламын ба?” деп сұрады. Дәрігер Маккей: «Сіздің өмір сүруіңізге екі сағаттай ғана уақыт қалды» деді.

Жас жігіт сабырлы түрде: «Ештеңе етпейді, дәрігер, мен дайынмын», – деп жымиды. Талай азапты да, өлімді де көрген дәрігерге бұл жағдайдың ауыртпалығы қатты әсер етті.

«Мен сіз үшін не істей аламын?» — деп сұрады дәрігер. Сол кезде жас жігіт: «Менің жалақым шалбарымның қалтасында. Оны үй иесіне жіберсеңіз екен. Мен оған қарыз едім. Ақшаны жіберген кезде, сіз одан кітапты жіберуін сұрай аласыз ба?" деді.

Дәрігер: «Қандай кітап?» — деп сұрады. «Ол өзі біледі», - деді ол. «Одан кітапты жіберуін сұраңызшы».

Дәрігер МакКэй сол өтінішін орындау үшін аурухана қызметкерін жіберіп, содан кейін басқа науқастарына барды. Бірақ күні бойы ол сол жігітті ойларынан шығара алмады, ал күннің соңында ол бұрын-соңды жасамаған бір нәрсені жасады. Ол жас жігіттің жағдайын білу үшін ол жатқан бөлмеге қайта барды.